Tere tulemast "Renessanssi", meelemuutuse saatesse.
Kui loeme Piiblit nii, nagu see on kirjutatud,
siis see esitab meile väljakutseid. Või mis sa arvad?
Seda küll.
Kohe kuuleme.
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
Ma olen kümneid aastaid lugenud Piiblit.
Ühtpidi seetõttu, et olen Jumala Sõna kuulutaja,
aga ka seepärast, et olen kristlane ja saan sealt vaimset toitu.
Viimasel ajal olen märganud,
et mul on sellest arusaamisega probleeme.
Suuri probleeme.
Ma olen lugenud ja uskunud,
aga see tõelise uskumise staadium
on jäänud kõrvale.
Tahan lugeda paar kohta Piiblist -
Markuse ja Johannese evangeeliumist.
Need on mind viimasel ajal kõnetanud ühel uuel moel
ja pannud mind mõtlema selle üle, kuidas ma Piiblit loen.
Kas ma tõesti usun, mis on Piiblis kirjas,
või on see mulle vaid üks hea mõte?
Kas see muudab minus midagi?
Jeesus ütleb Markuse 11:23:
"Tõesti, ma ütlen teile, kes iganes ütleb tollele mäele:
Kerki ja kukuta end merre!”
ega kõhkle oma südames, vaid usub, et see, mis ta räägib, sünnib,
siis see saabki talle!"
Kui võtan seda sõna-sõnalt,
siis see on vägev lause.
Teine koht on Johannese 14:12.
Jõuan alati selleni oma kuulutuses.
Ma pole sellest kunagi aru saanud nii,
nagu ma viimasel ajal olen hakanud saama.
Johannese 14:12
Jeesuse sõnad:
"Tõesti, tõesti ma ütlen teile, et kes usub minusse,
see teeb ka neid tegusid, mida mina teen,
ja teeb veel suuremaid kui need on,
sest mina lähen Isa juurde!"
Jarno, kas sa teed samu tegusid kui Jeesus?
Või teed sa suuremaid tegusid kui Jeesus tegi?
No ma vähemalt tahaksin teha suuremaid tegusid.
Ma harjutan nende tegemist.
Kuidas sa harjutad?
No selle läbi, et ma usun seda, mida Jumala Sõna ütleb.
Näiteks üleskutse: "Tervendage haigeid!"
Mida see tähendab?
See tähendab seda,
et sa pead kohtuma mõne haigega, keda saaksid tervendada.
Kas sina teed nad terveks?
Jeesus minu kaudu tervendab.
Kas sa ei karda võtta Piiblit nii sõna-sõnalt?
Et kui Jeesus ütles: "Minge tervendage haiged!",
siis mõtled: "Olgu, lähme tänavatele haigeid tervendama."
See on põnev, kuna käib inimlik võitlus selle üle,
kas Jeesus mõtleb seda ikka tõsiselt?
Või nii, nagu sa lugesid Johannese evangeeliumist ühe koha,
et puu kuivab ära.
- See oli Markuses tegelikult.
Sa lugesid ka, et isegi mägi heidab end merre.
Kas oled mõningid mägesid juba merre heitnud?
Veel mitte,
aga samas mõtlen sellele, kas peame seda võtma sõna-sõnalt?
Viimasel ajal olen hakanud mõtlema,
et kui ma ei võta Piiblit sõna-sõnalt,
siis kas see kaotab oma väe?
Terve Soome on täis tõestusi sellest,
et evangeeliumit on hakatud lahjendama.
Jäetakse välja kohti, mis inimesi riivavad.
Kuid Jeesus ütles, et Ta on komistuskivi kogu maailmale.
Tema pärast pahandataksegi.
Ka meie peale pahandatakse, kui suhtume Piiblisse radikaalselt.
Või seisneb radikaalsus pigem selles, et me ei loe Piiblit õigesti?
Et oleme lahjendanud kõike Piiblis öeldut.
Teine asi, millest mõtlen, on see,
et oleme teinud Piiblist sümboleid täis teose.
Ütleme, et Jeesus rääkis vaid sümboolselt,
kui käskis meil mäega rääkida.
Ütleme, et see tähendab mingit vaimset mäge me elus,
mida peab kõnetama ja millest püüdma vabaneda.
Kuid me peaksime võtma seda sõna-sõnalt, Jeesuse standardi järgi.
Isegi, kui see me elus ei sünni.
Üks asi, millest olen viimasel ajal palju jutlustanud,
on see, et kuuluta Jumala Sõna nii, nagu see on kirjas.
Siis ka näed, kuidas see saab tõeks.
Sest kui sa kuulutad midagi vähemat,
näiteks haigete tervendamisest.
Kui ma kuulutan, et võib-olla Jeesus tervendab,
siis Ta ehk ei tervendagi, kuna annan kaks võimalust.
Aga kui Ta julgustab meid seda tegema
ja kinnitab meile, et Ta ka teeb seda,
siis miks ma ei räägi nii, nagu Ta käsib mul rääkida?
Sellega tõstan selle standardi kõrgemale,
kui mingi "kui" või "võib-olla".
Ma sean oma standardi Kristusega vastavusse.
Sest siis on ka tõenäolisem, et asjad sünnivad,
kui see on kooskõlas Jeesusega
ja pole mitte minu oma asi kuskil mujal.
Harva enam kuuleb nii selget kuulutust,
nagu sa siin täna räägid
ja mida olen sind kuulnud kuulutavat.
Minagi tahan kuulutada julgelt Piibli tõde.
Me elame vaenlase territooriumil.
Vaenlane, Saatan, teeb kõik,
et me mõistuses ei tekiks muutust,
et me ei hakkaks täide viima Jumala Sõna,
nii nagu see kirjas on.
Kuna siis hakkame seda ka nägema.
See on hingevaenlasele sõja kuulutamine,
kui õpetame Piibli järgi.
Sellega kuulutame sõja hingevaenlasele, aga ka iseendale.
Kui sa otsustad kuulutada teisiti, kui su lihalik loomus ja tunded ütlevad.
Sest Piibel ütleb,
et sõnum ristist on narrus neile, kes...
Hukkuvad.
Aga kellele see on vägi?
Nendele, kes päästetakse.
Mõtle, kummal pool sa tahaksid seista?
Usklik, kes tegelikult ei usu,
või usklik, kes teeb seda, mis on kirjas.
Ehk siis küsimus on selles,
kas ma saan lubada endale Jumalaga eriarvamusel olemist?
Mina ei saa seda endale lubada.
Mina ka mitte ja ma ei tahagi seda!
Ma tean, et ma ise maadlen sellega pidevalt,
et püüan kõike mõistusega võtta.
Eriti Läänemaailmas on meil see probleem,
et me oleme nii mõistuspärased ja meil on nii palju infot kõige kohta,
nii et peamegi Piiblit kui muinasjuturaamatuks.
Kuid täna hommikul Helsingisse tulles,
tehes seda erandkorras bussiga,
lugesin Piiblit ja mõtlesin, mida teised minust mõtlevad?
Selles osas siis, et loen Piiblit.
Ja siis mul tekkis selline mõte,
et kui keegi ütleks mulle, et see on vaid muinasjuturaamat,
siis vastaksin talle, et on see alles üks vägev muinasjutt,
kui toimib veel tänapäevalgi ja peseb pattudest puhtaks.
See vabastab vangid.
See ikka veel teeb haiged terveks.
Ehk siis, kas see paljude arvates muinasjuturaamat,
ei ole alles üks eriline muinasjutt?
Kui muuta "Punamütsikeses" midagi,
siis see muudab terve jutu sisu.
See tekitaks täiega mässu,
kui muuta "Punamütsikeses" või "Okasroosikeses" midagi.
Miks me siis oleme nõus muutma Piiblit?
Kuna see muudab kogu selle olemuse ja see pole enam sama asi.
Ehk seetõttu, et pääseme kergemini, kui ei võta Piiblit sõna-sõnalt.
Me põgeneme mingi piiblitõlgitsuse selja taha,
või inimlike kogemuste varju,
või "Jumal on kaugel" mõtteviisi varju.
Meil on palju pelgupaiku,
mis ei lase Jumala Sõnal saada tõeks meie elus.
Tahan öelda oma kuulutamisest seda,
et kas meie kogemused ületavad Jumala Sõna?
Sest kui meie usu alus on see,
et see on igavene ilmutus esimesest tähest viimaseni,
Jumala poolt loodud ja sünnitatud,
siis kas meie kogemused sellest,
et ma pole näiteks terveks saanud,
saavad lahjendada seda, mida Jumal ütleb Jesaja 53. peatükis:
"...et meil oleks rahu,
ja tema vermete läbi on meile tervis tulnud."
Üks teine piiblitõlge ütleb,
et Tema haavade hinnaga on meid tervendatud.
Mõtle - tervendatud, juba ära tehtud.
- 2000 aastat tagasi, täielikult.
Kas minu kogemus on kindlam kui Jumala Sõna?
Ma sõdin Jumala vastu, kui ütlen,
et minu kogemus on väärtuslikum kui Jumala Sõna.
Piibel seletab end Piibli abil.
Jesaja tekst on Matteuses ja Peetruse kirjas.
Matteus, Peetrus ja Jesaja -
need kolm piiblitegelast tunnistavad samast asjast.
Matteuses öeldakse, et Ta võttis enda peale meie haigused
ja kandis meie tõved - Tema viis need ristile.
Tahan küsida sinult, hea kuulaja, et kus on sinu standard?
Kas see on piisavalt kõrgel ehk Jumala Sõnas?
Või on su kogemused toonud seda standardit allapoole,
kuniks see puudub üldse.
See pole tühine küsimus,
sest me oleme nii Jumala kui Jumala Sõna ees
ja me ei saa endale lubada seda, et oleme Jumalaga eriarvamusel.
Võib-olla sa saad, aga meie küll mitte.
Ma usun, et kui oleme valmis surema iseendale,
saades hingevaenlase nooled enda pihta,
siis kuna hoiame sõna-sõnalt kinni Jumala ilmutusest,
mis tähendab seda, et kuulutame evangeeliumi
sel viisil, nagu see on kirjas,
esimesest tähest viimaseni, nii hästi kui siin ilmas võimalik,
siis me hakkame ka nägema üha rohkem seda,
et kuulutatud Sõna hakkab mõjuma.
See muutub inimeste terviseks, vabanemiseks või muuks.
Siin on tuhandeid tõotusi.
Sõna saab lihaks, Jeesus saab terviseks.
Usk tuleb kuuldust, kuuldu Jumala Sõna kaudu.
Me peame seda ilma vähendamata kuulutama,
siis näeme aina enam.
Reinhard Bonnke on minu jaoks üks sütitaja.
Tema ütles, et kui haigete eest palvetad
ja esimesed 99 ei saa terveks,
siis sajanda eest palveta nii, nagu need 99 oleks saanud terveks.
Sa võid saada läbimurde,
nii et see kuulutatud sõna hakkab kandma seda vilja,
milleks seda kuulutati
ja tuleb üha rohkem tervenemisi.
Sest sajas inimene ei saaks terveks, kui oleksid alguses pooleli jätnud.
Parem on 99 ebaõnnestumist ja üks kordaminek,
kui üldse mitte ühtegi katset.
Või mõni katse ja kõik.
Kuid mis sa arvad sellest,
mis on Piiblis kirjas ja pole mitte minu arvamus,
et Johannese kirjas on öeldud:
"Sest otsekui tema on,
nõnda oleme ka meie selles maailmas."
Nüüd on latt seatud päris kõrgele.
Mida Jeesus maailmas tegi?
Näitas kõiges Isa tahet.
Muuhulgas haiguste osas.
Ta tuli tühistama Kuradi tegusid.
Ta käis ringi, parandades kõiki Kuradi poolt rõhutuid,
sest Jumal oli temaga. (Apostlite teod 10:38)
Latt on tõesti kõrgel.
Nii kõrgel, et selle alt võib läbi minna.
Samas on see kõigi kristlaste ja inimeste jaoks tervikuna
hea eesmärk, mille poole liikuda.
Kristuse suunas, Tema sarnasuse suunas.
Lõpuks ei sõltu see meist.
Piiblist näeme, et me muutume Jeesuse sarnaseks aust ausse
ja seda teeb Issand, kes on Vaim.
Töö teeb ära Jumal.
Aga millal? Siis, kui oleme alistunud sellele.
Me ei saa targutada oma teoloogia,
mõtiskluste või oma kogemuste üle.
Me võtame Jumala Sõna vastu nii, nagu see on.
Me sõbrustame Jumalaga, oleme Tema auhiilguse ligiolus.
Tema Püha Vaimu mõju all, Jumala Sõna mõju all, palves ja mujal.
Tema Vaim ja kuninglikkus hakkavad meis mõju avaldama,
nii et muutume Kristuse sarnaseks.
Nii nagu Mooses 2. Moosese raamatus
oli seaduselaudadega Jumala ligiolus.
Tema pale hakkas kiirgama välja Jumala ligiolu,
nii et kui ta tuli rahva ette, pidi ta rätiga seda varjama.
Rahvas ei suutnud selle sees olla.
See oleks vägev pilt,
kui usklikud kõnniksid tänaval ja nad hiilgaksid.
See tähendab ka seda, et nad peegeldavad Jumala headust.
Inimesed kogevad, et siin on Jumala kuningriik, midagi head.
On imeline olla Jumala kasutuses.
Nii et küsimusele, kas sina või mina tervendame haigeid,
on vastus jah ja ei.
Meie tervendame,
aga Jeesus meie sees teeb selle töö ära,
Tema vägi on meis.
Meie peame olema sõnakuulelikud,
minema ja tegema Jeesuse tegusid.
Mõtlen ka sellele, et kui me kiirgame välja Kristuse auhiilgust,
nii nagu Mooses seda tegi, siis oleks ka väiksem elektriarve.
See oli nali.
See innustas mind.
Nüüd aga tahan juhatada vaatajad me järgmise saate teema juurde.
Nimelt räägime järgmisel korral sellest,
kas kristlased on maailma jaoks probleemiks või lahenduseks.
Sellest räägime järgmisel korral "Renessansi" saates.
Soovides toetada TV7 tööd, võite helistada 900 1777 (7 eur) Aitäh!
Heikki, nüüd aga veel mõned targad mõtted saate lõppu.
Piiblis on Jumala nimi "Ma olen Issand, su ravija".
Sellele polegi enam midagi lisada. - Aamen.
Me võtame selle vastu, hoiame selllest kinni.
Kohtumiseni nädala pärast!
Tõlge: Külli Kuusk